|  |  |
| --- | --- |
| Palvelun nimi | Tuetun työllistymisen työhönvalmennuspalvelu |
| Säädösperusta | Laki työllistymistä edistävästä monialaisesta yhteispalvelusta 30.12.2014/1369  Sosiaalihuoltolaki 30.12.2014/1301  Laki sosiaalihuollon asiakkaan asemasta ja oikeuksista 22.9.2000/812 |
| Palvelun kohderyhmät | Työhönvalmennus on tarkoitettu työttömille työnhakijoille, jotka tarvitsevat henkilökohtaista tukea avoimille työmarkkinoille työllistymiseen ja työssä pysymiseen. Henkilöt, joiden työkyky on sillä hetkellä alentunut ja tarvitsevat tukea työllistymiseen.  Ryhmämuotoinen työhönvalmennus on tarkoitettu työnhakijoille, jotka suuntaavat avoimille työmarkkinoille ja tarvitsevat siihen tukea ja hyötyvät ryhmissä tapahtuvasta valmennuksesta, kuten työnhaun keinoista.  Palvelu kohdistuu myös vahvasti osatyökykyisiä työllistäviin työnantajiin sekä ammattilaisiin, jotka edistävät työttömien työnhakijoiden työllistymistä. |
| Palvelun tarkoitus ja tavoitellut vaikutukset | Työhönvalmennuksen tavoitteena on löytää työnhakijalle pysyvä, muokattu osa-aika- tai kokoaikatyö. Tarvittaessa hyödynnetään työkokeilua tai palkkatukea.  Tarkoituksena on tukea työnantajaa osatyökykyisen työllistämisessä sekä lisätä työllistymismahdollisuuksia tekemällä yritysyhteistyötä osatyökykyisten työllistämisen edistämiseksi.  Valmennuksen avulla asiakas saa riittävät valmiudet työnhakuun, työssä pysymiseen sekä työkyvyn ylläpitoon ja elämänhallintaan.  Työhönvalmentaja tuo moniammatilliseen työskentelyyn työnhakijan jäljellä olevan työkyvyn hyödyntämisen näkökulman.  Tavoiteltuna vaikutuksena on edistää vaikeassa työmarkkina-asemassa olevien asiakkaiden työllistymistä. Yhtenä tavoitteena on myös työllistymissuunnitelman toteutumisen edistäminen yhdessä TE-palveluiden kanssa. |
| Asiakkaiden ohjautuminen palveluun | Yksilöllisen tuen tarve työllistymisen edistämiseksi on tullut ilmi monialaisessa työllistymissuunnitelmassa tai muussa työllistymissuunnitelmassa.  Palvelun tarpeellisuuden ja oikea-aikaisuuden selvittämiseksi voidaan järjestää Konsultointi/yhteinen keskustelu ja tarvittaessa täyttää lähetelomake.  Asiakkaan työhön paluu valmius ja oma tahto sijoittua avoimille työmarkkinoille kartoitettu.  Asiakasohjaus tapahtuu yhteisen keskustelun kautta (puhelimitse tai konsultaatioajoilla). Työhönvalmennuksen asiakkuudesta sovitaan moniammatillisesti ja se kirjataan työllistymissuunnitelmaan. |
| Palvelun keskeinen sisältö ja kesto | 1. Palveluun hakeutuminen ja sopiminen asiakkaan kanssa  -Lähete laatukriteereihin perustuvan tuetun työllistymisen työhönvalmennuksen palveluun  2. Osaamisen kartoittaminen ja ammatillinen profilointi  -Uratavoite, kiinnostuksen kohteet, työkokemus, koulutus, motivaatio, henkilökohtaiset ominaisuudet, voimavarat  3. Nopea työn etsintä avoimilta työmarkkinoilta  -Työnhaku  4. Työskentely ja tuesta sopiminen työnantajan kanssa  -Suunnitelma työsuhteen aikaisesta tuesta  5. Työsuhteen tukeminen ja tuki työn ulkopuolella  -moniammatillinen verkostotyö, palveluohjaus, etuusneuvonta, työssä pysymisen keinot  Työhönvalmennuksen kesto määritellään asiakkaan tarpeen mukaan, ollen keskimäärin noin 3–6 kuukautta.  Ryhmämuotoinen työhönvalmennus tapahtuu ympäristössä, jossa osallistuminen ja osallisuus sekä muut työkykyä edistävät toiminnot voidaan järjestää. Ryhmämuotoisen työhönvalmennuksen kesto asiakkaan tarpeen mukaan muutama tapaaminen. Muita toimintoja voivat olla esimerkiksi työhönvalmennuksellisen viitekehyksen liittäminen kuntoiluryhmiin, muihin jo olemassa oleviin työllistymistä edistäviin toimintoihin. |
| Palvelun päättyminen | Palvelu päättyy asiakkaan tarpeen mukaan. Usein palvelu päättyy siinä vaiheessa, kun asiakas on työllistynyt ja pärjää työssä ilman työhönvalmentajan tukea.  \*Asiakaslähtöinen  \*Tarvelähtöinen  \*Lyhytjaksoinen tai palvelutarpeen mukaan  \*Tilannesidonnainen |
| Yhteistyöverkostot | Yhteistyötä tehdään asiakkaan verkostojen kanssa tarpeen mukaan, yhteistyöverkostoa ovat mm.:  \*TE-palvelut  \*Sosiaalihuolto  \*Terveydenhuolto (ml. Kuntoutus ja miepä -palvelut)  \*Kela  \*Monialainen työelämäpalvelu  \*Yritykset ja muut työnantajat  \*Järjestöt  \*Muu asiakkaan verkosto |
| Menetelmät | Laatukriteereihin perustuva tuetun työhönvalmennuksen malli  Valmentava työote  Recovery ajattelu  IPS-viitekehys sijoita ja valmenna  Parityö yrityskoordinaattorin kanssa  Palveluohjaus  Osaamisen kartoittaminen  Ammatillinen profilointi |
| Seuranta ja Arviointi | Työhönvalmennuksen loppuraportti: toiminnan kuvaaminen  Työhönpaluun pystyyvydentunne (RTW-SE)  Työhönvalmennuksen tavoitteiden toteutumisen arviointi  Työkykyarvio  Työkykypistemäärä  Valmius palata työhön  TOIMIA tietokanta työkyvyn arviointi  Muut: IPS lomakkeita (osia) tarvittaessa  Lähete  Yhteistyösopimus  Ammatillinen profiili  Työnantajatapaaminen  Työsuhteen aloittaminen  Keikkatyöt  Työsuhteen päättyminen  IPS-valmennuksen jälkeen  Työnhakusuunnitelma  Suunnitelma työsuhteen aikaisesta tuesta  Opintoihin liittyvä suunnitelma |